**PRIJEDLOG UGOVORA**

Društvo za oblikovanje održivog razvoja, Slavka Batušića 7, 10090 Zagreb, OIB: 19904220725, koje zastupa izvršna direktorica Miljenka Kuhar (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, kojeg

zastupa \_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvršitelj),

sklopili su dana \_\_\_\_\_\_\_\_\_\_\_\_\_\_\_\_\_\_ sljedeći:

**UGOVOR**

**o nabavi usluga postavljanja i održavanja uređaja za mjerenje kvalitete zraka, prikupljanja podataka u višestambenim zgradama te izrade i dostave izvještaja o provedbi mjerenja kvalitete zraka u sklopu projekta „CEESEN – BENDER“**

**PREDMET UGOVORA**

**Članak 1.**

Ugovorne strane suglasno utvrđuju da su predmet Ugovora koji se sklapa na temelju provedenog postupka nabave u sklopu projekta „CEESEN – BENDER“, na način specificiran Pozivom na dostavu ponuda te Ponudom Izvršitelja koja je, u okviru predmetnog postupka, zaprimljena poštom i koja je sastavni dio ovog Ugovora, sljedeće usluge:

* postavljanje i održavanje uređaja za mjerenje kvalitete zraka,
* prikupljanje podataka o kvaliteti zraka te
* izrada i dostava izvještaja o provedbi mjerenja kvalitete zraka.

**CIJENA**

**Članak 2.**

(1) Cijena ponude iz članka 1. ovog Ugovora iznosi \_\_\_\_\_\_ EUR (slovima: \_\_\_) bez poreza na dodanu vrijednost.

(2) Porez na dodanu vrijednost iznosi 25% odnosno \_\_\_\_\_\_ EUR (slovima:\_\_\_), što znači da ugovorena cijena koju je Naručitelj na temelju ovog Ugovora dužan platiti Izvršitelju iznosi \_\_\_\_\_\_\_EUR (slovima: \_\_\_\_\_\_).

(3) Ugovorne strane suglasno utvrđuju da je ugovorena cijena iz svaka 2. ovoga članka fiksna i nepromjenjiva za vrijeme važenja ovog Ugovora.

**OBVEZE IZVRŠITELJA**

**Članak 3.**

(1) Izvršitelj se obvezuje Naručitelju pružiti usluge postavljanja i održavanja uređaja za mjerenje kvalitete zraka i prikupljanja podataka u višestambenim zgradama u sklopu projekta „CEESEN – BENDER“ te izraditi i dostaviti izvještaj o provedbi mjerenja kvalitete zraka u sklopu projekta „CEESEN – BENDER“ na način propisan u Pozivu na dostavu ponuda i te u skladu s Ponudom Izvršitelja.

(2) Obveza Izvršitelja iz članka 1. ovog Ugovora posebno obuhvaća:

1. ugraditi uređaja za mjerenje kvalitete zraka u 6 zgrada (3 energetski obnovljene i 3 energetski neobnovljene), 2 uređaja u svakoj zgradi, na području grada Čakovca;

2. održavati uređaje tijekom mjerenja kvalitete zraka koje će trajati 12 mjeseci;

3. prikupljati podatke o kvaliteti zraka (ugljičnog dioksida (CO2) u zraku, vlagu i temperaturu s 0,1% RH i rezolucijom mjerenja od 1 ppm za točnost podataka) koje će provoditi svakih 15 minuta u razdoblju od 12 mjeseci.

4. Izraditi izvještaj na hrvatskom i engleskom jeziku o provedbi mjerenja kvalitete zraka u višestambenim zgradama koje su energetski obnovljene i neobnovljene do 30 dana od završetka mjerenja kvalitete zraka u zgradama.

**ROKOVI IZVRŠENJA**

**Članak 4.**

(1) Krajnji rok za izvršenje ugovorne obveze iz članka 1. ovog Ugovora je:

|  |  |  |  |
| --- | --- | --- | --- |
|  | **Rok** | **Rezultat** | **Aktivnost** |
| Ad1 | 15. ožujka 2024.\* | Postavljeni uređaji za mjerenje kvalitete zraka u 6 zgrada na području grada Čakovca. | Uređaji moraju biti postavljeni u tri zgrade koje su energetski obnovljene i tri koje nisu energetski obnovljene. |
| Ad2 | Od 15. ožujka 2024. do 14. ožujka 2025.\* | Održavani uređaji za mjerenje kvalitete zraka | Uređaji trebaju biti održavani tijekom cijelog razdoblja mjerenja kvalitete zraka – 12 mjeseci. |
| Ad3 | Od 15. ožujka 2024. do 14. ožujka 2025.\* | Prikupljeni podatci o kvaliteti zraka s uređaja za mjerenje kvalitete zraka. | Podaci moraju biti prikupljeni svakih 15 minuta tijekom cijelog razdoblja mjerenja kvalitete zraka – 12 mjeseci. Podaci koji se trebaju prikupljati su: CO2 u zraku, vlaga i temperatura s 0,1% RH, s rezolucijom mjerenja od 1 ppm za točnost podataka. |
| Ad4 | Od 14. ožujka do 13. travnja 2025. | Dostava izvještaja o provedbi mjerenja kvalitete zraka u višestambenim zgradama na hrvatskom i engleskom u digitalnom (pdf format) i papirnatom obliku. | Obrazac konačnog izvještaja je Prilog IV u obliku Excel tablice. |

**OBVEZE NARUČITELJA**

**Članak 5.**

(1) Naručitelj se obvezuje Izvršitelju, nakon urednog izvršenja svih obveza iz članka 3. stavka 2. točaka 1) do 7) ovog Ugovora, izvršiti plaćanje najkasnije u roku od 30 (trideset) dana od datuma fakturiranja i po ovjerenom računu, odnosno u najkraćem roku u skladu s proračunskim načinom plaćanja, i to:

* 50% cijene za aktivnosti Ad1, Ad2, Ad3 i Ad4 nakon datuma potpisivanja ovog Ugovora;
* 50% cijene za aktivnosti Ad1, Ad2, Ad3 i Ad4 nakon urednog izvršenja svih obveza Izvršitelja iz članka 3. ovog Ugovora u skladu s rokovima izvršenja iz članka 4. ovog Ugovora, te potvrde od strane Naručitelja o prihvaćanju rezultata.

(2) Plaćanje se vrši na račun Izvršitelja (IBAN): \_\_\_\_\_\_\_\_\_, otvoren kod \_\_\_\_\_\_\_\_\_\_\_.

(3) Naručitelj ima pravo od Izvršitelja zahtijevati otklanjanje nedostataka uočenih u rezultatima pružanja usluge u roku od 7 dana od dostave rezultata istraživanja.

(4) U slučaju da je Naručitelj od Izvršitelja zatražio otklanjanje nedostataka u rezultatima pružanja usluge, isti trebaju biti otklonjeni u roku od maksimalno 30 dana, a rok za plaćanje teče od datuma kad Naručitelja odobri rezultate koji se smatraju konačnim.

**AUTORSKA PRAVA**

**Članak 6.**

(1) Naručitelj je vlasnik rezultata usluge mjerenja kvalitete zraka, te ih Izvršitelj bez pismenog odobrenja Naručitelja ne može distribuirati trećoj strani ili koristiti za druge svrhe osim ovog projekta.

(2) Izvršitelj ne može prenijeti ovaj ugovor na treću stranu bez pisane suglasnosti Naručitelja.

(3) Izvršitelj ne može svoje potraživanje iz ovog Ugovora ustupiti trećoj strani bez pisane suglasnosti Naručitelja.

(4) Pisana suglasnost iz stavaka 1., 2. i 3. ovoga članka mora biti potpisana od strane osobe ovlaštene za zastupanje Naručitelja ili Izvršitelja.

**ČUVANJE PODATAKA**

**Članak 7.**

(1) Kod prikupljanja podataka, Izvršitelj je obvezan djelovati u skladu sa svim primjenjivim zakonima i propisima vezanim uz zaštitu podataka i u tu svrhu je dužan, putem ugovora o radu, internih propisa ili na bilo koji drugi pravno prihvatljiv način, obvezati svoje radnike, suradnike i pomoćnike na povjerljivost podataka i informacija koje smatra povjerljivim, osobito, osobnih podataka.

(2) Sukladno važećem europskom i nacionalnom zakonodavnom okviru o zaštiti osobnih podataka, obje ugovorne strane se obvezuju da će onemogućiti svako upravljanje i/ili raspolaganje osobnim podacima u svrhu različitu od svrhe izvršavanja obveza po osnovi ovog Ugovora, što uključuje i zabranu da se navedeni podaci daju na korištenje ili na drugi način čine dostupnima trećim osobama. Ugovorne strane suglasno utvrđuju da je osobni podatak odnosno obrada i/ili upravljanje i/ili raspolaganje osobnim podacima definirano u Uredbi o zaštiti pojedinaca u vezi s obradom osobnih podataka i o slobodnom kretanju takvih podataka (2016/679) i da se primjenjuje u svojoj ukupnosti i na ovaj ugovorni odnos.

**KLAUZULA O POVLAČENJU**

**Članak 8.**

(1) Ako Naručitelj odluči ne nastaviti s realizacijom dogovorene usluge nakon prihvaćanja Ponude, u skladu s člankom 1. ovog Ugovora, obavezan je platiti nadoknadu Izvršitelju, i to prema sljedećim pravilima:

* ako odustane od provedbe usluge nakon prihvaćanja Ponude i/ili sklapanja Ugovora – 30% od iznosa navedenog u Ponudi.

 (2) U slučaju da su izvršena avansna plaćanja, ista će biti uračunata u naknadu u slučaju odustajanja Naručitelja.

**JAMSTVO ZA UREDNO ISPUNJENJE UGOVORA**

**Članak 9.**

(1) Izvršitelj s kojim je sklopljen ugovor dužan je dostaviti jamstvo za uredno ispunjenje Ugovora (u izvorniku) za slučaj povrede ugovornih obveza u iznosu od 10% od cjelokupne vrijednosti Ugovora bez PDV-a. Navedeno jamstvo Izvršitelj je dužan dostaviti najkasnije u roku od 15 (petnaest) dana od dana potpisa Ugovora s rokom važenja 60 (šezdeset) dana nakon ugovorenog roka za završetak Ugovora.

(2) Jamstvo za uredno ispunjenje Ugovora podnosi se u obliku neopozive bankarske garancije naplative „na prvi poziv“ i „bez prava prigovora“ ili uplatom novčanog pologa u iznosu 10% vrijednosti Ugovora bez PDV-a na žiro račun IBAN: HR6523600001102288964, s pozivom na broj: HR00. Po urednom izvršenju i isteku Ugovora, Naručitelj će u roku od 15 dana od dana isteka Ugovora u korist Izvršitelja izvršiti povrat jamstva za uredno izvršenje Ugovora.

**VIŠA SILA**

**Članak 9.**

(1) Ugovorne strane neće biti odgovorne za neizvršavanje bilo koje obveze iz ovog Ugovora, ukoliko je nemogućnost izvršenja rezultat događaja više sile – događaja izvan kontrole ugovornih strana i neovisnog od njihove volje, koji izravno utječe na izvršenje obveza iz ovog Ugovora i čija pojava nije posljedica nepažnje, a koji se nije mogao predvidjeti niti izbjeći, pod uvjetom da je ugovorna strana pogođena događajem više sile o tome dostavila obavijest drugoj ugovornoj strani sukladno stavku 4. ovog članka.

(2) Viša sila uključuje, ali nije ograničena samo na elementarne nepogode, ratno stanje, štrajk, embargo, restrikcije, pandemije.

(3) U slučaju više sile, pogođena ugovorna strana će uložiti sve svoje napore kako bi ispunila svoje obveze iz ovog Ugovora.

(4) Ugovorna strana pogođena događajem više sile dužna je o tome odmah, a najkasnije u roku od 48 (četrdesetosam) sati u pisanom obliku obavijestiti drugu ugovornu stranu, s naznakom uzroka i odgovarajućim dokazima o postojanju više sile. Ugovorne strane suglasno utvrđuju da u slučaju više sile čiji uzroci traju dulje od 30 (trideset) dana, Naručitelj zadržava pravo raskinuti ovaj Ugovor pisanom obaviješću s trenutnim učinkom.

**OPĆE I ZAVRŠNE ODREDBE**

**Članak 10.**

(1) Sva prava i obveze ugovornih strana koje nisu regulirane odredbama ovog Ugovora uređuju se primjenom odredaba Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22, 156/22, 155/23).

(2) Ugovorne strane suglasno utvrđuju da će sve eventualne sporove pokušati riješiti mirnim putem, u slučaju nemogućnosti postizanja mirnog rješenje spora Ugovorne strane ugovaraju mjesnu nadležnost stvarno nadležnog suda u Zagrebu.

**Članak 11.**

(1) Ovaj ugovor sastavljen je u 4 (četiri) istovjetna primjerka od kojih 2 (dva) primjerka zadržava Naručitelj, a 2 (dva) primjerka zadržava Izvršitelj.

(2) Ovaj Ugovor stupa na snagu danom potpisa obaju ugovornih strana.

U Zagrebu, \_\_\_\_\_\_\_\_\_\_\_\_ 2024.

 **ZA NARUČITELJA: ZA IZVRŠITELJA:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**